ജോലി വാഗ്ദാനം ചെയ്ത് തട്ടിപ്പ്: കോട്ടയം സ്വദേശി ആലപ്പുഴയില് അറസ്റ്റില് ആലപ്പുഴ: സിംഗപ്പൂരില് ജോലി വാഗ്ദാനം ചെയ്ത് പണം തട്ടിയ കോട്ടയം സ്വദേശി ആലപ്പുഴയില് അറസ്റ്റില്. പൊന്കുന്നം ചിറക്കടവ് പഞ്ചായത്ത് 20ാം വാര്ഡ് ആശിര്വില്ലയില് കെ.സി.ഷിബുവിനെയാണ് 42 നോര്ത്ത് പൊലീസ് അറസ്റ്റ് ചെയ്തത്. ആലപ്പുഴ കെ.എസ്.ആര്.ടി.സി സ്റ്റാന്ഡില് ഇയാളുണ്ടെന്ന വിവരം ലഭിച്ചതിനെ തുടര്ന്ന് നോര്ത്ത് സി.ഐയുടെ നേതൃത്വത്തില് പിടികൂടുകയായിരുന്നു. പാതിരാപ്പള്ളി സ്വദേശി ഇമ്മാനുവലിന്റെ പക്കല് നിന്ന് 1.22 ലക്ഷം രൂപ തട്ടിച്ചെന്ന പരാതിയിലാണ് അറസ്റ്റ്. ഏപ്രില്, ജൂണ് മാസങ്ങളിലായി ഇമ്മാനുവല് പണം നല്കിയെങ്കിലും ജോലി ശരിയാക്കിയില്ല. പിന്നീട് വിളിച്ചപ്പോള് ഇയാള് ഒഴിഞ്ഞുമാറിയതോടെയാണ് തട്ടിപ്പാണെന്ന് ബോദ്ധ്യമായത്. തുടര്ന്ന് പൊലീസില് പരാതി നല്കി. അറസ്റ്റ് വിവരമറിഞ്ഞ് പണം നഷ്ടപ്പെട്ട നിരവധി പേര് സ്റ്റേഷനിലേയ്ക്ക് വിളിക്കുന്നുണ്ട്. ആലപ്പുഴ ജില്ലാ പൊലീസ് ചീഫിന് ലഭിച്ച പരാതിയുടെ അടിസ്ഥാനത്തില് ആലപ്പുഴ നോര്ത്ത് ഇന്സ്പെക്ടര് കെ.പി. വിനോദിന്റെ നേതൃത്വത്തില് എസ്.ഐമാരായ നിഥിന് രാജ്, ഷൈജുമോന്, അബ്ദുള് അസീസ്, ശിവകുമാര്, സീനിയര് സി.പി.ഒ ബിനോജ്, സി.പി.ഒമാരായ ആന്റണി രതീഷ്, സാഗര് എന്നിവരാണ് പ്രതിയെ പിടികൂടിയത്.